TABU SALAH
Oleh: TumanggungArga Sandipa BatanggaAmas
(Admin Grup FB: BUBUHAN KULAAN URANG ALAI BORNEO)
Banda nangini masih tumatan tumbuh-tumbuhan, lamun cuma urang-urangnya haja pang nang tahu kalunya tumbuhan na ya tie ada apuahnya. Sualnya tumbuhan na ya tangalih mancarinya lantaran hanya ada di hutan haja. Nangarannya tie “Tabu Salah”, tumbuhan ni tie mirip bangat wan TEBU atawa nang biasa kita sambat MANISAN. Tumbuhan nangini baruas-ruas nang kaya tebu tie pang. Bilanya mau tumbuh bisa panjang bangat jua kaya paring, lamun Tabu Salah ni tie batangnya ta padat bila dibandingakan wan paring, batangnya padat parsis kaya walatung, tapi bida bangat wan walatung.
Tabu Salah ni tie banyak di hutan-hutan Pagunungan Maratus di banua kita, lamun jarang urang nang tahu. Ujar kula-kula kita nang di hulu Maratus, Tabu Salah ni tie ada apuahnya bagus hagan “syarat atawa “pagar” diri, rumah, kabun, warung atawa kantur. Biasanya Tabu Salah ni tie dipakai saruas atawa dua ruas haja limbah ni tu dirajah dahulu ulih urang alim atawa dibari mantra dahulu supaya apuahnya batambah kuat.
Lalu nangapa apuahnya Tabu Salah ni tie, bilanya ada urang nang baniat jahat wan kita, rumah kita, kabun kita, warung kita atawa kantur kita, niat jahat urang ni tu kada sampai lantaran tasalah sasarannya. Ada jua urang madahakan kalunya Tabu Salah ni tie bilanya digabung wan Kayu Putar bamagin kuat apuahnya.
Lamun, samunyaannya nitu kita kambaliakan ka Allah Ta’ala.
min_Latn min_Latn bjn_Latn bjn_Latn bjn_Latn bjn_Latn bjn_Latn